# Sonia y Selena

Sonia y Selena és un duo femení de pop format el 2000, constituït per Sonia Basseda Cárdenas, més coneguda com a Sonia Madoc (Barcelona, 23 d'octubre de 1974), i per Bárbara Selena Rodríguez Parra, més coneguda com a Selena Leo (Castelló, 23 d'agost de 1975).
Van fer el salt a la fama amb el seu àlbum Yo quiero bailar, publicat el 2001. Però un any més tard, a mitjan 2002, el grup es va dissoldre i ambdues començant les seves carreres en solitari. Van tornar a unir-se l'any 2011, per a tornar a gravar l'èxit Yo quiero bailar, amb motiu del desè aniversari.El 2024, van confirmar el seu retorn amb una nova gira que tindria inici el 26 d'octubre en el Festival Loco Bongo de Barcelona, celebrat en el Palau Sant Jordi. Un mes més tard, es va anunciar la seva participació en el Benidorm Fest 2025.

## Història
### 2000-2002: Èxit, Yo quiero bailar i dissolució

El duo, conformat per Sonia y Selena va néixer el 2000. Les dues joves de 26 i 25 anys van participar en la preselecció espanyola d'Eurovisió 2001, però no van ser seleccionades. Posteriorment, van treure al mercat el seu primer àlbum d'estudi Yo quiero bailar del qual van vendre més d'1.500.000 de còpies a Espanya i Llatinoamèrica l'estiu de 2001, amb el qual van aconseguir diversos Discos d'Or i de Platí. Aquest senzill ha aparegut en múltiples recopilatoris de l'estiu com a Disco estrella 2001 i Caribe 2001. Van aconseguir ser la cançó de l'estiu d'aquest any 2001 i van tenir un gran èxit i repercussió en tot Europa.
Una vegada acabat l'any amb nombrosos premis, van sorgir els rumors de la possible separació del grup, uns rumors que després van ser confirmats en els primers mesos de 2002 per les cantants. Els motius de la separació van ser les contínues baralles i el xoc de caràcters. Finalment, a la primavera de 2002, el grup es dissolia.

### 2011: Retrobament

L'any 2010, Sonia Madoc va voler reunir el duo Sonia y Selena per a celebrar el desè aniversari. Les sospites sobre la tornada es van confirmar finalment quan se les va veure entrant en una sessió de fotos i van penjar a les xarxes socials algunes de les fotos tretes en l'estudi de música. L'any 2011 van tornar com a candidates per a representar novament a Espanya a Eurovisió, però, després de no complir la normativa del càsting, TVE va decidir excloure-les a elles i a altres veus. A l'estiu 2011 van presentar dues noves versions del seu èxit «Yo quiero bailar». La primera, amb el títol «Yo quiero bailar 2011 Reloaded Radio Mix», va ser versionada en el gènere musical EDM; i la segona, «Yo quiero bailar XTM Radio Mix», en el gènere house-electrònic, sota el segell Blanco y Negro Music. Finalment, Selena Leo va decidir abandonar definitivament el duo, i el retorn un regal puntual per als fans. Va ser l'any vinent quan Sonia, ja sense Selena, va gravar un nou tema que inicialment anaven a gravar les dues per a donar continuïtat al duo, «Bienvenido a la fiesta», l'objectiu de la qual era recuperar l'èxit obtingut amb «Yo quiero bailar».

### 2024: Retorn i Benidorm Fest 2025

Després d'una llarga etapa on ambdues continuen amb els seus projectes en solitari, Sonia y Selena van anunciar el seu retorn el juny de 2024. El retorn del duo ha estat impulsat per la insistència dels seus seguidors i les propostes rebudes de diversos festivals en l'últim any; a més del desig del duo de reunir-se, tant en el pla professional com personal. Ambdues van concedir una entrevista en el mitjà 20 minutos, on Sonia va dir sentir-se «amb energies renovades» i amb «il·lusió d'actuar juntes de nou». Selena, per la seva part manifesta que el retrobament «neix des de la serenitat, des de l'amor i des de l'agraïment als nostres fans».
El 12 de novembre de 2024, es van anunciar com a participants del Benidorm Fest 2025, programa per a triar a la cançó que representaria Espanya en el Festival de la Cançó d'Eurovisió 2025.

## Carreres en solitari

Selena va començar la seva carrera en solitari amb dos discos que van obtenir un altre Disc d'Or per vendre més de 100.000 còpies. El 2005 va participar en la segona edició del programa de telerealitat La Granja, i va la segona expulsada, la qual cosa només li va permetre una permanència de dues setmanes.
Sonia després de sis anys retirada de l'esfera pública, va tornar el 2007 i va anunciar la preparació d'un nou disc pop dance a l'estil de Sonia y Selena per a l'estiu de 2008, disc que finalment no va veure la llum a les botigues físiques, però sí a Internet.
Així i tot, els intents de totes dues per recuperar l'èxit de vendes i el nombre de seguidors d'antany va anar en va. Selena ha aparcat la seva carrera musical en solitari i es dedica a altres projectes.

## Referències

* ↑ «Alazán, Sonia y Selena y Esmeralda Grao, posibles candidatos para Eurovisión 2011». www.eurovision-spain.com. [Consulta: 17 juny 2016].
* ↑ WebArchive. «El retorno de Sonia y Selena | AEV ESPAÑA», 08-09-2011. Arxivat de l'original el 8 de septiembre de 2011. [Consulta: 17 juny 2016].
* ↑ LOS40. «Vuelve Sonia y Selena, el mítico dúo que conquistó los veranos de los 2000 con 'Yo quiero bailar' | Música» (en espanyol europeu). LOS40, 13-06-2024. [Consulta: 15 juliol 2024].
* ↑ «Sonia y Selena, participantes del Benidorm Fest 2025: «Nunca se nos dio un espacio para que el público nos conociera de verdad»». ABC, 12-11-2024. [Consulta: 12 novembre 2024].
* ↑ Grupo Prisa. «Biografía de Sonia y Selena en YES fm» (en castellà). YES fm. Arxivat de l'original el 11 de agosto de 2016. [Consulta: 17 juny 2016].
* ↑ «"Cuando llega el calor, los chicos se enamoran" y otras perlas». El Español. [Consulta: 22 agost 2016].
* ↑ «Sonia y Selena camino al Benidorm Fest: sus vidas actuales, el origen de su distanciamiento y el dinero que ganaron con 'Yo quiero bailar'». Lecturas, 12-11-2024. [Consulta: 12 novembre 2024].
* ↑ 20minutos. «Sonia y Selena regresan a un escenario 22 años después: "La vida nos ha vuelto a unir"» (en castellà). www.20minutos.es - Últimas Noticias, 07-06-2024. [Consulta: 15 juliol 2024].
* ↑ «Sonia y Selena participarán en el Benidorm Fest 2025». RTVE, 12-11-2024. [Consulta: 12 novembre 2024].
* ↑ Principales, Los 40. «¿Qué fue de Sonia y Selena?». Los 40 Principales, 23-10-2013. [Consulta: 17 juny 2016].